Nóg ŉ brand by Kya SandsDie brand by Kya Sands in Oktober 2014. Foto: ER24 / Twitter ŉ Tweede brand wat Vrydag by Kya Sands in Gauteng uitgebreek het, hou glo nie verband met ŉ brand by ŉ informele nedersetting vroeër vandeesweek nie. “Daar was nog ŉ brand by die Cashbuild langs die Kya Sands informele nedersetting,” het Nana Radebe, woordvoerder vir die Johannesburgse nooddienste, gesê. Ongeveer 2 000 mense is dakloos gelaat toe ŉ brand Donderdag by die informele nedersetting uitgebreek het. Radebe sê die brand by Cashbuild, wat omstreeks 18:00 uitgebreek het, is reeds geblus en geen beserings is aangemeld nie. Die oorsaak van die brand is nie bekend nie. “Die publiek het klere, kos en komberse geskenk vir diegene wat deur Donderdag se brand geraak is,” het sy bygevoeg. “Ons is veral dankbaar vir een vrou wat ŉ ma met ŉ twee week oue baba en twee swanger vroue na haar huis toe geneem het.” Lees meer oor die brand by Kya Sands.